H **Associação Chapecoense de Futebol**, κοινώς γνωστή ως **Σαπεκοένσε (Chapecoense)**της οποίας το ακρωνύμιο είναι **ACF**, είναι Βραζιλιάνικη ποδοσφαιρική ομάδα, με έδρα της την πόλη Τσαπεκό στην πολιτεία της Σάντα Καταρίνα.

Εκτός από το ποδόσφαιρο ο σύλλογος δραστηριοποιείται επίσης και στο ποδόσφαιρο σάλας, στο οποίο βγήκε δύο φορές πρωταθλήτρια Πολιτείας. Ο σύλλογος ιδρύθηκε το 1973 με στόχο την προώθηση του αθλήματος του ποδοσφαίρου στην πόλη Chapecó και κέρδισε το πρώτο τίτλο το 1977. Η ομάδα έχει κατακτήσει συνολικά πέντε Πολιτειακά πρωταθλήματα μέχρι σήμερα, το τελευταίο το 2016. Μια μικρή, σχετικά, ομάδα που κατάφερε να ανέβει στην πρώτη κατηγορία της Βραζιλίας, την Série A, για πρώτη φορά το 2014. Οι εντός έδρας αγώνες παίζονται στο γήπεδο 'Arena Condá'.

Στις 29 Νοεμβρίου του 2016, η πτήση τσάρτερ που μετέφερε την πρώτη ομάδα συνετρίβη καθώς πλησίαζε το Διεθνές Αεροδρόμιο 'José María Córdova' κοντά στο Μεντεγίν της Κολομβίας, όπου η ομάδα ταξίδευε για να παίξει στον πρώτο αγώνα του τελικού του Kυπέλλου Νότιας Αμερικής Copa Sudamericana 2016 εναντίον της Ατλέτικο Νασιονάλ, έναν αγώνα που θεωρούνταν ως η μεγαλύτερη στιγμή στην ιστορία του συλλόγου. Όλα τα μέλη της πτήσης (77 άτομα) εκτός από έξι έχασαν τη ζωή τους. Μόνο τρεις παίκτες της Chapecoense επέζησαν. Μετά τη συντριβή, η Ατλέτικο Νασιονάλ υπέβαλε αίτηση στους διοργανωτές του Κυπέλλου να απονεμηθεί το τρόπαιο στην Chapecoense.

Ιστορία
-------

Ο σύλλογος ιδρύθηκε ως 'Associação Chapecoense de Futebol' 10 Μαΐου του 1973, μετά τη συγχώνευση της Atlético Chapecoense και Independente.

Το 1977, η Chapecoense κέρδισε τον πρώτο της τίτλο, στη διοργάνωση του πολιτειακού πρωταθλήματος της Σάντα Καταρίνα, νικώντας την Avaí 1-0 στον τελικό.

Το 1978, ο σύλλογος αγωνίστηκε για πρώτη φορά στην Α' κατηγορία του Βραζιλιανικού Πρωταθλήματος, τερματίζοντας στην 51η θέση, και στο επόμενο έτος, που τερμάτισαν στην 93η θέση.

Το 2002, λόγω εταιρικής σχέσης, η Chapecoense μετονομάστηκε σε Associação Chapecoense Kindermann/Mastervet. Το 2006, ο σύλλογος μετονομάστηκε ξανά στο αρχικό του όνομα, Associação Chapecoense de Futebol, και κέρδισε την ίδια χρονιά το πολιτειακό κύπελλο 'Copa Santa Catarina'.

Το 2007, η ομάδα κέρδισε για τρίτη φορά το πολιτειακό πρωτάθλημα, και αγωνίστηκε στην Γ' κατηγορία του Βραζιλιανικού Πρωταθλήματος, αλλά αποκλείστηκε στην πρώτη φάση. Το 2001 και το 2016 κέρδισαν ξανά το πολιτειακό πρωτάθλημα Σάντα Καταρίνα).

Η Chapecoense αγωνίστηκε στη Série A το 2014, καθώς ο σύλλογος προήχθη μετά την ισοπαλία (1 - 1) που έφεραν με την Bragantino στο Σαπεκό για το Série B 2013. Κερδίζοντας κρίσιμους αγώνες κατά τη διάρκεια της πρώτης σεζόν στην Serie B', η Chapecoense θεμελίωσε μια θέση στη Serie A' 2015 για δεύτερη συνεχόμενη χρονιά.

Το 2016, η Chapecoense έγραψε ιστορία, όταν έφτασε στους τελικούς κυπέλλου Νότιας Αμερικής Copa Sudamericana 2016, μετά την νίκη επί της San Lorenzo de Almagro.

### Το αεροπορικό δυστύχημα το 2016

Το βράδυ της 28ης Νοεμβρίου 2016, η πτήση 2933 της LaMia Airlines μετέφερε 77 ανθρώπους, συμπεριλαμβανομένου παικτών και προσωπικού της ομάδας, και συνετρίβη καθώς πλησίασε το Medellín, της Κολομβίας εξαιτίας μιας ηλεκτρικής βλάβης και, ενδεχομένως, την έλλειψη καυσίμων. Οι έρευνες βρίσκονται ακόμα σε εξέλιξη (το παρόν γράφεται την 1/12/2016). 71 άνθρωποι απεβίωσαν (συμπεριλαμβανομένων 21 δημοσιογράφοι και σχεδόν όλη την πρώτη ομάδα και το διοικητικό της προσωπικό) και 6 εξ' αυτών επέζησαν, σύμφωνα με το BBC. Οι επιζώντες παίκτες είναι: ο αριστερός ακραίος Alan Ruschel,, ο τερματοφύλακας Follmann (που χρειάστηκε να του ακρωτηριάσουν ένα πόδι), και ο κεντρικός αμυντικός Νέτο. Ο τερματοφύλακας Danilo που αρχικά επέζησε της συντριβής, πέθανε πριν φτάσει στο νοσοκομείο. Εννέα παίκτες δεν συμπεριλήφθηκαν στην αποστολή και έτσι δεν ταξίδεψαν στην μοιραία πτήση.

Λόγω του δυστυχήματος οι τελικοί του Copa Sudamericana 2016, που ήταν να συμμετάσχει η ομάδα, ανεστάλησαν επ ' αόριστον. Οι αντίπαλη ομάδα, η Ατλέτικο Νασιονάλ της Κολομβίας, προσφέρθηκε να παραχωρήσει την ισοπαλία για να απονεμηθεί το πρωτάθλημα στην Chapecoense.

Οι ομάδες της Βραζιλίας αποφάσισαν να δανείσουν παίκτες τους στην ομάδα ως ελεύθερους και έστειλαν αίτημα στην Βραζιλιανική Ομοσπονδία Ποδοσφαίρου να αποτρέψουν τον υποβιβασμό της ομάδας για τρία χρόνια..

Ο τερματοφύλακας της ομάδας, ο Nivaldo, ανακοίνωσε την παραίτησή του από την ενεργό δράση λίγο μετά το δυστύχημα.

Κατορθώματα
-----------

* **Campeonato Catarinense: 6**

Το 1977, 1996, 2007, 2011, 2016,2017
* **Copa Santa Catarina: 1**

2006
* **Taça Santa Catarina: 1**

1979
* **Taça Plinio Arlindo de Nês: 1**

1995
* **Campeonato Seletivo: 1**

2002
* **Copa da Paz: 1**

2005

Δυναμικό ομάδας
---------------

Είκοσι δύο μέλη της ομάδας αναφέρθηκαν στην μοιραία πτήση από τις Κολομβιανές αεροπορικές αρχές. Νεκροί δηλώθηκαν οι 19 από τα μέλη και ο τερματοφύλακας Jakson Follmann ως βαριά τραυματίας, που εξαιτίας και του ακρωτηριασμού του, υπέστη και το τέλος της καριέρας του. Δύο ημέρες μετά το ατύχημα, ο τερματοφύλακας Nivaldo (ο οποίος δεν πέταξε με την αρχική αποστολή) ανακοίνωσε την αποχώρησή του από την ενεργό δράση.

Season records
--------------

| Season | Div. | Pos. | Pl. | W | D | L | GS | GA | P | Copa do Brasil | CONMEBOL |
| --- | --- | --- | --- | --- | --- | --- | --- | --- | --- | --- | --- |
| 1978 | **Série A** | **51** | 18 | 5 | 5 | 8 | 13 | 22 | **15** | - | DNP |
| 1979 | **Série A** | **93** | 9 | 0 | 3 | 6 | 6 | 16 | **3** | - | DNP |
| 1980 | **Série B** | **64** | 7 | 0 | 1 | 6 | 2 | 13 | **1** | - | DNP |
| 1987 | **Série C** | **9** | 8 | 2 | 5 | 1 | 8 | 7 | **9** | - | DNP |
| 1992 | **Série C** | **13** | 6 | 3 | 1 | 2 | 9 | 8 | **7** | DNP | DNP |
| 1995 | **Série C** | **27** | 8 | 3 | 3 | 2 | 9 | 8 | **12** | DNP | DNP |
| 1996 | **Série C** | **39** | 6 | 3 | 0 | 3 | 6 | 9 | **9** | DNP | DNP |
| 1997 | **Série C** | **40** | 6 | 2 | 1 | 3 | 3 | 4 | **7** | DNP | DNP |
| 1998 | **Série C** | **58** | 10 | 1 | 3 | 6 | 11 | 26 | **6** | DNP | DNP |
| 2007 | **Série C** | **54** | 6 | 1 | 1 | 4 | 5 | 10 | **4** | DNP | DNP |
| 2008 | **-** | **-** | - | - | - | - | - | - | **-** | Second round | DNP |
| 2009 | **Série D** | **3** | 14 | 8 | 3 | 3 | 24 | 13 | **27** | DNP | DNP |
| 2010 | **Série C** | **7** | 10 | 3 | 4 | 3 | 10 | 10 | **16** | Second round | DNP |
| 2011 | **Série C** | **6** | 14 | 6 | 3 | 5 | 25 | 19 | **21** | DNP | DNP |
| 2012 | **Série C** | **3** | 22 | 9 | 6 | 7 | 27 | 14 | **33** | Second round | DNP |
| 2013 | **Série B** | **2** | 38 | 20 | 12 | 6 | 60 | 31 | **72** | DNP | DNP |
| 2014 | **Série A** | **15** | 38 | 11 | 10 | 17 | 39 | 44 | **43** | Second round | DNP |
| 2015 | **Série A** | **14** | 38 | 12 | 11 | 15 | 34 | 44 | **47** | Second round | CS | Quarterfinals |
| 2016 | **Série A** | **TBD** | Round of 32 | CS |

Αναφορές
--------

1. 1 2  «Brazil football team Chapecoense in Colombia plane crash». BBC News. 2016-11-29.. Ανακτήθηκε στις 2016-11-29.
2. ↑  «Football world united in grief; opponents request title be awarded to tragic club». Irish Examiner. 2016-11-28. .
3. 1 2  «Associação Chapecoense de Futebol». Arquivo de Clubes. Αρχειοθετήθηκε από το πρωτότυπο στις 6 Ιουλίου 2007. Ανακτήθηκε στις 11 Ιουλίου 2007.
4. ↑  «Santa Catarina State League 1977». RSSSF. Αρχειοθετήθηκε από το πρωτότυπο στις 12 Φεβρουαρίου 2007. Ανακτήθηκε στις 11 Ιουλίου 2007.
5. ↑  «IV Copa Brasil – 1978 [Brazilian Championship]». RSSSF. Αρχειοθετήθηκε από το πρωτότυπο στις 26 Δεκεμβρίου 2007. Ανακτήθηκε στις 26 Νοεμβρίου 2007.
6. ↑  «V Copa Brasil – 1979 [Brazilian Championship]». RSSSF. Αρχειοθετήθηκε από το πρωτότυπο στις 31 Οκτωβρίου 2007. Ανακτήθηκε στις 26 Νοεμβρίου 2007.
7. ↑  «Santa Catarina State League 2006». RSSSF. Αρχειοθετήθηκε από το πρωτότυπο στις 10 Φεβρουαρίου 2007. Ανακτήθηκε στις 11 Ιουλίου 2007.
8. ↑  «Campeões e vice-campeões FCF» (στα Πορτογαλικά). Federação Catarinense de Futebol. Αρχειοθετήθηκε από το πρωτότυπο στις 13 Δεκεμβρίου 2007. Ανακτήθηκε στις 7 Δεκεμβρίου 2007.
9. ↑  «Santa Catarina State League 2007». RSSSF. Αρχειοθετήθηκε από το πρωτότυπο στις 23 Αυγούστου 2007. Ανακτήθηκε στις 26 Νοεμβρίου 2007.
10. ↑  «Brazil 2007 Championship – Third Level (Série C)». RSSSF. Αρχειοθετήθηκε από το πρωτότυπο στις 13 Οκτωβρίου 2007. Ανακτήθηκε στις 26 Νοεμβρίου 2007.
11. ↑  «Chapecoense empata com Braga e garante acesso à Série A» (στα Πορτογαλικά). GloboEsporte.com. 16 Νοεμβρίου 2013. Ανακτήθηκε στις 17 Νοεμβρίου 2013.
12. ↑  «Chapecoense fica no empate com Bragantino, mas garante acesso à Série A» (στα Πορτογαλικά). Terra. 16 Νοεμβρίου 2013. Ανακτήθηκε στις 17 Νοεμβρίου 2013.
13. ↑  1504, DBlinks - (49) 3621. «Vitória perde e Chapecoense escapa do rebaixamento em Notícias - Portal Força d'Oeste». Αρχειοθετήθηκε από το πρωτότυπο στις 5 Αυγούστου 2016. Ανακτήθηκε στις 1 Δεκεμβρίου 2016.
14. ↑  «Chapecoense plane crash: Football rallies around Brazilian team». *BBC News*. BBC. Ανακτήθηκε στις 29 Νοεμβρίου 2016.
15. ↑  «Plane crashes in Colombia with Brazilian football team on board» (στα αγγλικά). *The Sun*. 2016-11-29.. Ανακτήθηκε στις 2016-11-29.
16. ↑  «Avião que transportava equipe da Chapecoense cai na Colômbia» (στα pt-BR). *Diário de Pernambuco*. 2016-11-29. Αρχειοθετήθηκε από το πρωτότυπο στις 2016-12-01.. Ανακτήθηκε στις 2016-11-29.
17. ↑  «Goleiro Jackson Follmann tem perna amputada após acidente da Chape» (στα pt-BR). *GloboEsporte.com*. 2016-11-29.. Ανακτήθηκε στις 2016-11-29.
18. ↑  «Trágico accidente cerca de Medellín del avión que transportaba al equipo brasileño Chapecoense deja 76 muertos». *BBC World* (στα Ισπανικά). 29 Νοεμβρίου 2016. Ανακτήθηκε στις 29 Νοεμβρίου 2016.
19. ↑  «Chapecoense goalkeeper Nivaldo confirms retirement after plane crash». *The Guardian*. 2016-12-01.. Ανακτήθηκε στις 2016-12-01.
20. ↑  «Amputan una pierna a arquero de Chapecoense sobreviviente de la tragedia». *La Tercera* (στα Ισπανικά). 29 Νοεμβρίου 2016. Ανακτήθηκε στις 29 Νοεμβρίου 2016.
21. ↑  «Tirado do voo, Nivaldo cancela o seu jogo 300 e se aposenta após tragédia (Removed from the flight, Nivaldo cancels his 300th match and retires after tragedy)]» (στα Πορτογαλικά). Globo Esporte. 30 Νοεμβρίου 2016.

Εξωτερικοί σύνδεσμοι
--------------------

* (Portuguese) Associação Chapecoense de Futebol's official website